ઑસ્ટ્રેલિયા સામે અદભુત ઈનિંગ રમનારી ભારતીય મહિલા ક્રિકેટર હરમનપ્રીત કૌરને ટૂંક સમયમાં સન્માન અને પ્રમોશન મળશે. આઈસીસી વીમન્સ વર્લ્ડકપની સેમી ફાઈનલમાં ઑસ્ટ્રેલિયા જેવી અત્યંત મજબૂત ટીમ વિરુદ્ધ શાનદાર સેન્ચુરી ફટકારીને ભારતને ફાઈનલમાં પ્રવેશ અપાવ્યો. 28 વર્ષીય કૌરે 115 બોલમાં 20 ચોગ્ગા અને 7 છગ્ગાની મદદથી અણનમ 171 રનની ભવ્ય ઈનિંગ રમી હતી જેની મદદથી ભારતે 42 ઓવરમાં 281 રન બનાવ્યા અને ઑસ્ટ્રેલિયાને 40 રનથી હરાવ્યું હતું. ભારત ફાઈનલમાં ઈંગ્લેન્ડ વિરુદ્ધ રમી રહ્યું છે. હરમનપ્રીતની સંસ્થા પશ્ચિમ રેલવેના મુંબઈ સંભાગે કહ્યું છે કે, આ બેટ્સમેને અસાધારણ પ્રતિભા દેખાડી એટલે તેના પ્રમોશન માટે રેલવે બોર્ડમાં પ્રસ્તાવ મૂકવામાં આવશે.